**Aleksi Mikael Heimosalmi** (s. 8. toukokuuta 2003 Pori) on suomalainen jääkiekkopuolustaja, joka pelaa SM-liigajoukkue Porin Ässissä lainalla NHL-seura Carolina Hurricanesista. Hän laukoo oikealta.

Ura
---

### Seuraura

Heimosalmi aloitti jääkiekkoilun Porin Ässissä nelivuotiaana. Hän toimi kaudella 2018–2019 seuran C-nuorten varakapteenina. Kaudella 2019–2020 Heimosalmi oli Ässien B-nuorten eniten maaleja tehnyt puolustaja seitsemällä osumallaan. Jo ensimmäisellä kokonaisella U20 SM-sarjan kaudellaan 2020–2021 hän nousi 17-vuotiaana joukkueensa kapteenistoon ja oli Ässien tehokkain puolustaja tehoilla 4+17=21. Heimosalmi valittiin U20 SM-sarjan lokakuun kuukauden nuoreksi pelaajaksi.

Huhtikuussa 2021 Heimosalmi teki Ässien kanssa kolmivuotisen SM-liigasopimuksen.

Carolina Hurricanes varasi Heimosalmen toisella kierroksella 44. pelaajana NHL:n varaustilaisuudessa 2021. Hänet varattiin hieman yllättäenkin varaustilaisuuden ensimmäisenä suomalaispelaajana, sillä muun muassa Aatu Rädystä odotettiin yleisesti jo ensimmäisen kierroksen varausta. Heimosalmi teki jo elokuussa ennen ensimmäistäkään miesten pääsarjaottelua seuran kanssa kolmivuotisen tulokassopimuksen. Hänen kausipalkkansa NHL:n puolella kahdella ensimmäisellä sopimuskaudella on 750 000 dollaria ja kolmannella kaudella 775 000 dollaria. AHL:n puolella Heimosalmen kausipalkka on 80 000 dollaria. Sopimukseen sisältyy myös 277 500 dollarin allekirjoitusbonus.

Heimosalmi jäi kaudeksi 2021–2022 lainalle Ässiin. Hän teki SM-liigadebyyttinsä runkosarjan avauskierroksella 10. syyskuuta 2021 Vaasan Sportia vastaan. Heimosalmi merkittiin Ässien kakkospuolustajapariin Roni Seväsen viereen. Hän sai ottelussa jääaikaa 13.37 minuuttia. Heimosalmeen kohdistui edellisen kevään onnistuneiden alle 18-vuotiaiden MM-kilpailujen ja toisen kierroksen NHL-varauksen myötä suhteellisen korkeat odotukset, mutta hän ei vastuusta huolimatta kuitenkaan onnistunut vastaamaan niihin täysin ja Heimosalmi teki tulokaskautensa aikana 47 runkosarjaottelussa kolme syöttöpistettä. Hän vahvisti myös seuran U20-joukkuetta pudotuspeleissä.

Kaudella 2022–2023 Heimosalmi jatkoi lainalla Ässissä. Hän teki SM-liigauransa avausmaalin 1. lokakuuta 2022 KooKoota vastaan. Kaikkiaan Heimosalmi pelasi liigassa kauden aikana 45 runkosarjaottelua tehden neljä maalia ja 15 tehopistettä ja kahdeksan pudotuspeliottelua tehden yhden maalin ja kolme tehopistettä. Heimosalmen kausi oli odotuksiin nähden pettymys. Hänen pelinrakennustaitojaan ja hyökkäyspään pelaamistansa kehuttiin, mutta puolustuspäässä hänen tekemisensä oli ailahtelevaa ja ajoittain myös heikkoa. Pudotuspeleissä hän nosti tasoaan. Hän teki SM-liigauransa ensimmäisen maalinsa pudotuspeleissä toisessa puolivälieräottelussa 20. maaliskuuta 2023 Tampereen Ilvestä vastaan. Heimosalmen osuma jäi Ässien 5–2-voittoon päättyneen ottelun voittomaaliksi ja se tasoitti ottelusarjan 1–1:een. Jokke Heinänen valitsi hänet ottelun Alumnien tähtien ykköstähdeksi. Ilves kuitenkin eteni lopulta välieriin otteluvoitoin 4–1. Heimosalmi jakoi Ässien pudotuspelien sisäisen tehotilaston voiton Derek Barachin ja Ian McCoshenin kanssa lukemalla +3.

Heinäkuussa 2023 Heimosalmen uutisoitiin jatkavan kaudella 2023–2024 lainalla Ässissä, kun Carolina Hurricanes jäi alkavalle kaudelle ilman AHL-joukkuetta. Hän osallistui syksyllä kuitenkin Hurricanesin NHL-harjoitusleirille, jonka päätteeksi Heimosalmi palasi lokakuussa Ässien vahvuuteen.

### Maajoukkueura

Heimosalmi pelasi World U-17 Hockey Challengessa vuonna 2019. Yhteensä hän on pelannut 34 nuorten ja 30 poikien maaottelua.

Heimosalmi pelasi alle 18-vuotiaiden MM-kilpailuissa vuonna 2021, jolloin hän jakoi tehoilla kahdeksalla tehopisteellä turnauksen puolustajien pistepörssin voiton Kanadan Corson Ceulemansin ja Olen Zellwegerin kanssa. Heimosalmi jakoi myös Suomen sisäisen syöttöpörssin voiton Samu Tuomaalan ja Ville Koivusen kanssa. Hänet valittiin turnauksen parhaaksi puolustajaksi ja tähdistökentälliseen. Valmennus valitsi Heimosalmen Suomen turnauksen yhdeksi kolmesta parhaasta pelaajasta. Hänet valittiin myös Tšekkiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Heimosalmi pelasi alle 20-vuotiaiden MM-kilpailuissa vuosina 2022 ja 2023, joista ensimmäinen turnaus päättyi hopeaan. Hän jakoi Suomen sisäisen tehotilaston voiton Joakim Kemellin ja Roni Hirvosen kanssa lukemalla +4. Heimosalmi valittiin sekä Kanadaa vastaan pelatun alkulohkon ottelun että finaaliottelun päätteeksi joukkueensa ottelun parhaaksi pelaajaksi. Vuoden 2023 turnauksessa hän toimi Suomen varakapteenina. Valmentajat valitsivat Heimosalmen joukkueensa turnauksen yhdeksi kolmesta parhaasta pelaajasta. Hänet valittiin myös Yhdysvaltoja vastaan pelatun alkulohkon ottelun päätteeksi Suomen ottelun parhaaksi pelaajaksi.

Pelityyli
---------

Carolina Hurricanesin toimitusjohtaja Don Waddellin mukaan Heimosalmi on erittäin taitava kahden suunnan puolustaja. Jatkoaika.com-verkkolehden toimittaja Riku Isokosken mukaan hän on sulava luistelija ja hänen vahvuutensa ovat hyökkäysten tukemisessa. Isokosken mukaan Heimosalmi kuitenkin tarvitsee vielä huomattavasti lisää fyysisyyttä ja varmuutta puolustuspelaamiseensa.

Yhdysvaltalaisen *The Athletic*-lehden toimittaja Jesse Marshall vertasi Heimosalmea pelityyliltään Kris Letangiin heinäkuussa 2021. Hän on itse kertonut seuranneensa paljon Julius Honkaa ja haluavansa kehittyä samantyyliseksi pelaajaksi. Heimosalmi on seurannut myös Cale Makaria ja Adam Foxia.

Muuta
-----

Heimosalmi harrasti lapsena omatoimisesti myös frisbeegolfia, laskettelua ja jalkapalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Ässät | A-SM | 3 | 0 | 0 | 0 | 0 | – | – | – | – | – |
| 2020–2021 | Ässät **(A)** | U20-SM | 35 | 4 | 17 | 21 | 22 | 2 | 0 | 0 | 0 | 0 | U18 | 7 | 2 | 6 | 8 | 2 | Ykköstähdistö |
| 2021–2022 | Ässät | U20-SM | 3 | 0 | 1 | 1 | 0 | 3 | 1 | 1 | 2 | 0 | JMM | 7 | 1 | 6 | 7 | 2 |
|  | Ässät | SM-liiga | 47 | 0 | 3 | 3 | 24 | – | – | – | – | – |
| 2022–2023 | Ässät | SM-liiga | 45 | 4 | 11 | 15 | 12 | 8 | 1 | 2 | 3 | 2 | JMM | 5 | 1 | 1 | 2 | 2 |
| 2023–2024 | Ässät | SM-liiga | 47 | 2 | 14 | 16 | 12 | – | – | – | – | – |
| 3 kautta | yhteensä | SM-liiga | 139 | 6 | 28 | 34 | 48 | 8 | 1 | 2 | 3 | 2 |

Lähteet
-------

* Aleksi Heimosalmi The Internet Hockey Databasessa (englanniksi)
* Aleksi Heimosalmi Eurohockey-sivustolla (englanniksi)
* Aleksi Heimosalmi *Elite Prospects*. Everysport Media Group AB.  (englanniksi)

### Viitteet

1. ↑  Esittelyssä U20 MM-kisoihin valittu Aleksi Heimosalmi! *instagram.com*.  28.7.2022. HC Ässät Pori Oy. Viitattu 18.9.2022.
2. ↑  Ässien puolustaja Aleksi Heimosalmi valittiin alle 16-vuotiaiden maajoukkueeseen neljän maan turnaukseen Venäjälle! *facebook.com*.  12.4.2019. Porin Ässät ry. Viitattu 16.8.2021.
3. ↑  porin ÄSSÄT KAUSIJULKAISU *docplayer.fi*. Porin Ässät ry. Viitattu 21.9.2021.
4. ↑  Puolustusvoimien urheilukouluun valittiin 99 urheilijaa huhtikuun 2023 saapumiserään *maavoimat.fi*.  23.11.2022. Puolustusvoimat. Viitattu 6.6.2023.
5. 1 2 3 4 5 6 7 8  Aleksi Heimosalmi *Elite Prospects*. Everysport Media Group AB.  (englanniksi)
6. 1 2  Aleksi Heimosalmi valmistautuu maajoukkueleirille *porinassat.fi*.  29.7.2018. Porin Ässät ry. Viitattu 16.8.2021.
7. ↑  Ässät U18 *eliteprospects.com*. Everysport Media Group AB. Viitattu 16.8.2021. (englanniksi)
8. ↑  Elite Prospects - Ässät U20 *eliteprospects.com*. Everysport Media Group AB. Viitattu 16.8.2021. (englanniksi)
9. ↑  Mennander, Pasi: Ässien Aleksi Heimosalmi nimettiin U20 SM-sarjan lokakuun parhaaksi nuoreksi pelaajaksi *leijonat.fi*.  2.11.2020. Suomen Jääkiekkoliitto ry – Finlands Ishockeyförbund rf. Viitattu 16.8.2021.
10. ↑  Lupaava Aleksi Heimosalmi jatkaa Ässissä *assat.com*.  30.4.2021. HC Ässät Pori Oy. Viitattu 16.8.2021.
11. ↑  Pastila, Paavali; Ikonen, Petteri: NHL-draftin suomalaiskärki yllättäen Ässistä – Suomi jäi ilman ykköskierroksen varausta, mutta toisella kierroksella ropisi kuusi valintaa *HS.fi*.  24.7.2021. Sanoma Media Finland Oy. Viitattu 16.8.2021.
12. ↑  Canes Sign Aleksi Heimosalmi to Entry-Level Contract *nhl.com/hurricanes*.  15.8.2021. RALEIGH, NC:  Carolina Hurricanes. Viitattu 16.8.2021. (englanniksi)
13. 1 2  Seppä, Lassi: Carolina Hurricanes solmi kahden suomalaisen kanssa tulokassopimukset *Jatkoaika.com*.  16.8.2021. Jatkoaika r.y. Viitattu 16.8.2021.
14. ↑  Ässät - Sport, 10.9.2021 *liiga.fi*.  11.9.2021. Jääkiekon SM-liiga Oy. Viitattu 13.9.2021.
15. ↑  Ässät - Sport, 10.9.2021 *liiga.fi*.  11.9.2021. Jääkiekon SM-liiga Oy. Viitattu 13.9.2021.
16. ↑  Haapasalmi, Elias: Ässien pelaaja-arviot 2021–22: Yllättävät onnistujat Määttä ja Erholtz värittivät porilaisten patamustaa kautta *Jatkoaika.com*.  26.3.2022. Jatkoaika r.y. Viitattu 10.4.2022.
17. ↑  Ässät - Kookoo, 1.10.2022 *liiga.fi*.  1.10.2022. Jääkiekon SM-liiga Oy. Viitattu 9.1.2023.
18. ↑  Sepponen, Roni: Ässien pelaaja-arviot 2022−23: Toivoa herättänyt kausi sisälsi myös pettymyksiä *Jatkoaika*.  18.4.2023. Viitattu 5.8.2023.
19. ↑  Ässät - Ilves, 20.3.2023 *liiga.fi*.  1.10.2022. Jääkiekon SM-liiga Oy. Viitattu 13.5.2023.
20. ↑  Elite Prospects - Ässät *eliteprospects.com*. Everysport Media Group AB. Viitattu 13.5.2023. (englanniksi)
21. ↑  Aleksi Heimosalmi jatkaa Ässissä *assat.com*.  17.7.2023. HC Ässät Pori Oy. Viitattu 17.7.2023.
22. ↑  Ässissä pelaajaliikennettä *assat.com*.  9.10.2023. HC Ässät Pori Oy. Viitattu 9.10.2023.
23. ↑  Elite Prospects - WJC-18 Stats 2020-2021 *eliteprospects.com*. Everysport Media Group AB. Viitattu 16.8.2021. (englanniksi)
24. ↑  Elite Prospects - Finland U18 *eliteprospects.com*. Everysport Media Group AB. Viitattu 16.8.2021. (englanniksi)
25. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 16.8.2021. (englanniksi)
26. ↑  Elite Prospects - Finland U20 *eliteprospects.com*. Everysport Media Group AB. Viitattu 23.8.2022. (englanniksi)
27. ↑  BEST PLAYER OF THE GAME SELECTED BY THE TEAM (pdf) *iihf.com*.  20.8.2022. IIHF. Viitattu 22.8.2022. (englanniksi)
28. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2023. Everysport Media Group AB. Viitattu 6.1.2023. (englanniksi)
29. ↑  Isokoski, Riku: NHL-varaustilaisuuden 10 kovinta suomalaista: Ykköskierroksesta odotettavissa heikoin yli kymmeneen vuoteen, mutta varausten kokonaismäärä säilynee hyvänä *Jatkoaika.com*.  23.7.2021. Jatkoaika r.y. Viitattu 16.8.2021.
30. ↑  Saastamoinen, Lauri: Aleksi, 18, on NHL:n varaustilaisuuden villi kortti – asiantuntija hehkuttaa: "Kun katson hänen pelaamistaan, näen Kris Letangin" *nhlsuomi.com*.  8.7.2021. Nordic Sport Media. Viitattu 16.8.2021.
31. ↑  Sihvonen, Varpu: Aleksi Heimosalmi odottaa itseltään paljon Ässien U20-joukkueen takalinjoilla – "Lähtenyt hyvin liikkeelle" *leijonat.fi*.  7.11.2020. Suomen Jääkiekkoliitto ry – Finlands Ishockeyförbund rf. Viitattu 16.8.2021.
32. ↑  Lehtinen, Eetu: Ässien Heimosalmi raivasi Texasissa tiensä koostevideoihin, joita hän itse katsoo NHL:stä päivittäin: "Eihän tällaista koe kuin kerran elämässään" *satakunnankansa.fi*.  1.5.2021. Sanoma Media Finland Oy. Viitattu 16.8.2021.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl